Taliban: 'Prins Harry het geestesversteuring' | Nuus24
Taliban: 'Prins Harry het geestesversteuring'
Prins Harry 'te veel soldaat, te min prins'
Prins Harry was teiken van Taliban-aanval
Kaboel – Brittanje se prins Harry het moontlik ‘n “geestesversteuring opgedoen”, het die Taliban Dinsdag gesê.Dit volg nadat hy ‘n vergelyking getref het tussen die skiet van rebelle in Afganistan en televisie-speletjies.“Daar is 49 lande wie se kragtige weermagte onsuksesvol is in die geveg teen die mujahideen en nou kom hierdie prins en vergelyk hierdie oorlog met sy speletjies, PlayStation, of wat ook al hy dit noem,” het Zabiullah Mujahid, ‘n woordvoerder van die Taliban, aan AFP gesê.Harry sê hy het Taliban-rebelle doodgemaak tydens sy 20 weke in die land.As mede-vlieënier van ‘n Apache-aanvalshelikopter was Harry in beheer van die wapenstelsel in ‘n twee-man-kajuit , van waar hy Hellfire-missiele en vuurpyle afgevuur en ‘n 30 mm vuurwapen hanteer het.“Dis ‘n vreugde vir my, want ek is een van daardie mense wat mal is daaroor om PlayStation en Xbox te speel, so ek hou daarvan om te dink dat ek nogals goed is met my duime,” het hy in onderhoude gesê wat Maandag vrygestel is.“Hierdie is ‘n ernstige oorlog, ‘n geskiedkundige oorlog vir ons en ons mense,” het Mujahid gesê.“Maar ons neem nie sy opmerkings baie ernstig op nie, want ons het almal al gesien en gehoor dat baie buitelandse soldate wat na Afganistan kom geestesversteurings op pad uit opdoen.”Op ‘n vraag deur Brittanje se Press Association oor of hy iemand uit die kajuit doodgemaak het, het Harry gesê: “Ja, so baie mense het.“Neem ‘n lewe om ‘n lewe te red,” het hy gesê en sy skouers opgehaal. “As daar mense is wat probeer om slegte dinge aan ons ouens te doen, sal ons hulle uit die spel haal.”– Volg Nuus24 op Twitter - Sapa - AFP